Stan Swamy

Stan Lourduswamy, kjent som Stan Swamy (født 26. april 1937 i Tiruchirappalli (Trichy) i Tamil Nadu i Britisk India; død 5. juli 2021 i Mumbai) var en indisk katolsk prest tilhørende jesuittordenen og menneskerettighetsaktivist.

Liv og virke 
Swamy studerte teologi og sosiologi i 1970-årene på Filippinene. Som student tok han del i protester og demonstrasjoner mot regjeringen. Senere ble han kjent med den brasilianske erkebiskop Hélder Câmara. 

Swamy engasjerte seg særlig for adivasiene, en indisk urfolksgruppe, og for dalitene, de såkalte «urørbare».

Den 9. oktober 2020 ble han arrestert i den østindiske byen Ranchi av National Investigation Agency (NIA), som har ansvar for terrorbekjempelse, og anklaget for urostiftelse, maoistisk propaganda og terrorisme. Han ble beskyldt for delaktighet voldshandlingene ved Bhima Koregaon i 2018 og for påståtte bånd til Communist Party of India (Marxist). Kjente politikere som president  Hemant Soren (Jharkhand) og Keralas førsteminister Pinarayi Vijayan engasjerte seg for hans løslatelse i mai 2021 fra Mumbais Taloja sentalfengsel.

Den 84-årige Swamy led av Parkinsons sykdom og ble smittet av covid-19 under fengselsoppholdet. Høyesterett i Mumbai forordnet at han skulle bringes til det katolske Holy Family Hospital i Mumbai. Der døde han den 5. juli 2021.

Referanser 

Indiske jesuitter
Indiske katolske prester
Menneskerettighetsaktivister
Personer fra Tiruchirappalli District i Tamil Nadu
Dødsfall relatert til covid-19 i India
Katolske religiøse ledere ofre for covidpandemien